als_Latn dik_Latn ron_Latn
Për herë të parë projekti Vlora Sport u prezantua në majin e vitit 2014 dhe pas 10 muajsh duket se ai më në fund po merr formë.
Atlas Global dhe TRK Group i dorëzuan këtë të hënë kryeministit Edi Rama, projektin Vlora Sport, të cilin presidenti i Flamurtarit, Sinan Idrizi e kishte bërë të ditur që në momentin kur kishte marrë drejtimin e klubit vlonjat. Ky projekt pritet të marrë tashmë miratimin e Qeverisë Shqiptare për të filluar zbatimin e tij, i cili në fakt konsiston në ndërtimin e një stadiumi të ri por dhe investime në infrastrukturë sportive.
Në fakt, stadiumi i Vlorës pësoi disa ndryshime rrënjësore në tribunën qëndrore të tij në fillim të këtij sezoni por me miratimin e projektit, ai do të ndryshojë i tëri pamje. Projekti Vlora-Sport që parashikon një investim prej 60 milion eurosh, do të përfshijë përvec stadiumit dhe rehabilitimin e pyllit të Sodës dhe ndërtimin e kompleksit të klubit Flamurtari, i cili do të jetë funksional jo vetëm për ekipin e futbollit por gjithashtu dhe për ato shumësportëshe. Për herë të parë projekti Vlora Sport u prezantua në majin e vitit 2014 dhe pas 10 muajsh duket se ai më në fund po merr formë.
als_Latn als_Latn als_Latn